钦定古今图书集成/方舆汇编/职方典/第1501卷 > 《府志未载山川 通志》
## 钦定古今图书集成/方舆汇编/职方典/第1501卷 > 《府志未载山川 通志》

本府。〈和曲州附郭。〉

狮子山　在城西八里。岩石如狮，绝顶坦然。上有石城清池，中藏深谷，可容万人。其山上建有正续寺、净土庵，凭虚飞爽诸楼阁耸出云表。穷其巅，见水流曲折，潺潺有声，亭曰“浚泉” ，明侍御刘维所建也。自振衣亭、礼斗台而下，峰回路转。正续寺后建文遗像，十一，先生姓氏在焉，令人凛然有感。至苦盘陀石，烟峰、云崖映带左右，琪花宝树，异鸟珍禽，不能尽述。

三台山　在城西八里，高可百仞，叠嶂如台。五峰山　在城东二十里，攒列郡前如案。天马山　在城南二十里。

笔架山　：在城南二十里，连珠耸翠，为学宫案山。

𫗦哇山　在城西南三十里，悬瀑千丈，下注成池，彝名𫗦哇。按《府志》，“每年彝民沐浴于此。” 雄轴龙山　在城西北八十里，足快登临。按《府志》，形势峭峻，林麓茂密。

乌龙河　在城后五里，源出乌龙洞，溉田数百顷。

《惠袅》湖　：在城西北八十里，湖方五里，茂林佳木掩映其旁。水色清碧，经秋叶落其中，鸟辄衔去。

金沙江　在城北三百八十里。沿江多瘴，虽属深冬，行人挥汗，渡者多以夜或雨中焉。按《明一统志》：“源出吐蕃共龙川犁牛石，下流经丽江、鹤庆二府，至本府北界，又东入黎溪州。蒙氏封为四渎之一。”

元谋县

《住雄山　》在县西北。

竹沙雄山　，在县西北二百里。高出群山，上多竹木。

吾梁山　在县北三十里。孤圆隆秀，邑中胜地。雷应山　，在县东北五十里。壁立万仞，顶有古刹，翠微深奥，老树参天。按《府志》：“一名住雄山。” 佳木葱蔚，甘泉清洁。法林、活佛二寺，堪称古刹。环州幕连诸峰，实有奇观。

马头山　在县南。连亘四十里。东望寻甸，南见楚雄，北眺黎泥，西瞻大理，俯瞰县治，如在下方。盘龙山　，在县北七十里。连亘逶迤，势若盘龙。应元溪　源出和曲州虚仁驿，经马头山入县界，田亩皆资灌溉。

西溪河　源出镇南，经楚雄，至县西入金沙江。普渡河　，在州废石旧县，东南流入金沙江。禄劝州。

幸丘山　在州北二百里。四面陡绝，顶有三峰，可容万家。昔为罗婺寨，上有天生城。

乌蒙山　在州北二百里，与东川为界。上有十二峰，雄拔陡绝，盘旋七十里。八九月间，积雪莹然。又名“绛云露山。” 北临金沙江，为诸山之冠。蒙氏封为东岳。

红崖峡　在城东。崖如赤壁，高千尺。东枕溪流，险峻难行。明弘治间平治之，以便往来。

法块山　在州废石旧县西三十里。四面峭立，惟东南一径可容单骑。其旁有裒阿龙山。哇匿歪山　在法块山西，上平可居万家。掌鸠河　在废石旧县。其水自州北流入，南合普渡河达于江。